Bjorbekk kirke

Bjorbekk kirke ligger på gården Bjorbekk, på Bjorbekk i Arendal kommune, tidligere Øyestad kommune. Kirken er oppført 1884 i reisverk og kostet 40 000 kr å bygge. Arkitekt var J. C. Reuter. Den ble omtalt som Øiestad kirke da den var ny, i motsetning til Øiestad gamle kirke. Orgelet er fra 1876 og ble bygget av den dansk-norske orgelbyggeren Claus Jensen etter råd fra datidens kirkemusikalske autoritet, Ludvig Mathias Lindemann. Det ble opprinnelig bygget til Trefoldighetskirken i Arendal, men ble flyttet til Bjorbekk kirke da kirken i Arendal ble revet og erstattet av dagens kirke i 1888. Orglet kostet da 2000 kroner. Klokkene ble ringt manuelt frem til midten av 1990-tallet, da ble det installert elektronisk klokkeringing, som en av de første i distriktet. Klokkene er like gamle som kirken, og kostet 4 000 kr, en tiendedel av kirkens byggekostnad. De er såpass tunge at det var ringeforbud i en periode, da klokketårnet svaiet ved ringing. Etter forsterkning av tårnet kunne de settes i bruk igjen. Altertavlen er malt av Leonard Rickhard d.e. i 1934, mens omrammingen ble snekret av Kristoffer Gunstensen da kirken var ny. 17. juni 2025 var det brann i kirketaket etterat det hadde foregått "plastkrymping" som del av vedlikeholdsarbeid. Referanser Litteratur Rimstad, Lødve, red. (1984). Bjorbekk kirke 1884-1984, festskrift til kirkens 100-årsjubileet. Øyestad menighetsråd. Nenseter, Bjarne (1992). «Bjorbekk kirke». På kirkevandring i Aust-Agder. Arendal: Kilden forlag. s. 30-31. ISBN 82-7627-003-4. Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 475. ISBN 82-7527-022-7. Eksterne lenker (no) Offisielt nettsted (en) Bjorbekk kirke – kategori av bilder, video eller lyd på Commons (no) «Bjorbekk kirke». Kirkesøk. Den norske kirke. (no) «Bjorbekk kirke». Kulturminnesøk. Riksantikvaren – Direktoratet for kulturminneforvaltning.